cyanic-selkie/wikianc huggingface dataset:
Κυπριακή κουζίνα
Τυπικά προϊόντα
Παρά το γεγονός ότι η Κύπρος είναι ένα νησί, τα πιάτα με ψάρι δεν είναι πολύ δημοφιλή. Αυτό πιθανότατα οφείλεται στο γεγονός ότι στο παρελθόν το νησί δεχόταν επιθέσεις από τη θάλασσα, γεγονός που ανάγκασε τον πληθυσμό της Κύπρου να μετακινηθεί σε περιοχές πιο απομακρυσμένες από την ακτή. Μεταξύ της ποικιλίας των ψαριών στη Μεσόγειο, οι Κύπριοι προτιμούν τον τόνο, τον ξιφία και τα καλαμάρια, τα οποία σερβίρονται τηγανητά ή σε σχάρα.
Ένα από τα κύρια προϊόντα είναι το τυρί χαλούμι, το οποίο όχι μόνο τηγανίζεται και χρησιμοποιείται σε σάντουιτς, αλλά χρησιμοποιείται επίσης για την παρασκευή επιδορπίων. Τα πιάτα με αυγά και γιαούρτι είναι επίσης δημοφιλή.
Τυπικά πιάτα
Όπως στην αραβική, την τουρκική και την ελληνική κουζίνα, ο μεζές είναι διαδεδομένος στην Κύπρο. Είναι ένα σύνολο από σνακ που, με μεγάλο αριθμό συστατικών, μπορεί να γίνει κυρίως πιάτο. Τα κανελόνια είναι γεμιστά ζυμαρικά φούρνου με ποικιλία γεμίσματος, συμπεριλαμβανομένου του χαλουμιού.
Το κρέας συνήθως ψήνεται στη σχάρα ή τηγανίζεται, ή μαγειρεύεται σε πέτρινο φούρνο. Σε αυτήν την περίπτωση το πιάτο παρασκευάζεται σε πήλινο σκεύος, που παίρνει τ' όνομά του από το σκεύος αυτό. Τέτοια πιάτα παρασκευάζονται με την προσθήκη λαχανικών, κανέλας, γαρίφαλου και άλλων μπαχαρικών, τις περισσότερες φορές στις γιορτές. Τα απλούστερα πιάτα, τύπου γιαχνί, παρασκευάζονται από τηγανητά κομμάτια κρέατος ή / και λαχανικών, τα οποία στη συνέχεια μαγειρεύονται στη φούρνο με σάλτσα ντομάτας.
Γλυκά και ποτά
Οι λουκουμάδες, το λουκούμι, το ραβανί, η τουλούμπα και ο μπακλαβάς είναι γνωστά τοπικά γλυκά. Υπάρχουν επίσης τα pastiș, μπισκότα από αλεσμένα αμύγδαλα, τα οποία προσφέρονται στους επισκέπτες σε γάμους. Οι φλαούνες είναι αλμυρά πασχαλινά αρτοσκευάσματα που περιέχουν κατσικίσιο τυρί (ή μια ποικιλία τυριών). Στο νησί παράγονται επίσης πολλά παραδοσιακά γλυκά που είναι συνήθως φτιαγμένα από περγαμόντο, σύκα, μικροσκοπικές μελιτζάνες, φρέσκα σαρκώδη καρύδια, καρπούζι ή κολοκύθες που έχουν υποστεί επεξεργασία σαν μαρμελάδα, αλλά χωρίς υπερβολικό μαγείρεμα. Τα σιροπιαστά γλυκά και τα αλείμματα περιλαμβάνουν σουμάδα φτιαγμένη από αμύγδαλα.
Στα μη αλκοολούχα ποτά περιλαμβάνεται το αϊράνι, το οποίο είναι ένα παραδοσιακό ποτό φτιαγμένο από γιαούρτι και με διαφορετική συνταγή ανάλογα με την περιοχή. Το τριαντάφυλλο είναι ένα πυκνό σιρόπι φτιαγμένο από εκχύλισμα τριαντάφυλλου. Διαφέρει από το ροδόνερο και το ανθόνερο, τα οποία χρησιμοποιούνται ως αρωματικά σε μαχλέπι. Τα πιο δημοφιλή αλκοολούχα ποτά είναι το μπράντυ και η ζιβανία, και έπονται η μπύρα και το κρασί. Η Κύπρος έχει παράδοση στην παραγωγή μπράντυ, με τα κύρια αποστακτήρια να έχουν βάση στη Λεμεσό από το 1871. Το κυπριακό μπράντυ συνήθως πίνεται με μεζέδες και αποτελεί τη βάση για το φημισμένο κοκτέιλ (brandy sour cocktail) που αναπτύχθηκε στο νησί στα τέλη της δεκαετίας του 1930.
Παραπομπές
Κατηγορία:Ελληνική κουζίνα Κατηγορία:Εθνικές κουζίνες
Κόρφμπολ
Το Κόρφμπολ (Ολλανδικά: Korfbal) είναι ένα μικτών φύλων ομαδικό άθλημα που παίζεται με μπάλα, παρόμοιο με το Νέτμπολ και το μπάσκετ. Παίζεται σε 57 χώρες. Το άθλημα είναι δημοφιλές στην Ολλανδία, το Βέλγιο και την Ταϊβάν, μεταξύ άλλων. Μια ομάδα αποτελείται από τέσσερις γυναίκες και τέσσερις άνδρες παίκτες.
Κανόνες
Το Κόρφμπολ παίζεται σε εσωτερικούς ή εξωτερικούς χώρους σε ένα γήπεδο διαιρεμένο σε δύο μισά που ονομάζονται ζώνες. Σε κάθε ζώνη βρίσκεται ένας στύλος με ύψος 3,5 μέτρα - μικρότερος για τα παιδιά - με ένα καλάθι στην κορυφή. Ο στύλος είναι τοποθετημένος στα δύο τρίτα της απόστασης μεταξύ της κεντρικής γραμμής και του πίσω μέρους της ζώνης. Η μπάλα είναι παρόμοια σε μέγεθος με αυτή που χρησιμοποιείται στο ποδόσφαιρο, αλλά με περισσότερη πρόσφυση και αναπήδηση. Οι παίκτες σκοράρουν με τη ρίψη της μπάλας στο καλάθι της άλλης ομάδας. Κάθε ομάδα έχει 8 παίκτες, 4 άνδρες και 4 γυναίκες. Σε κάθε χρονική στιγμή ενός αγώνα, 4 παίκτες μιας ομάδας βρίσκονται στη ζώνη της επίθεσης και προσπαθούν να σκοράρουν (2 άνδρες και 2 γυναίκες), ενώ οι υπόλοιποι 4 παίκτες βρίσκονται στη ζώνη της άμυνας και προσπαθούν να αποτρέψουν τους αντιπάλους από το να σκοράρουν. π.χ. Όταν η ομάδα Α βρίσκεται στην επίθεση, οι αμυνόμενοι της ομάδας Β προσπαθούν να τους αποτρέψουν να σκοράρουν και να κλέψουν την μπάλα ενώ οι αμυνόμενοι της ομάδας Α και οι επιτιθέμενοι της ομάδας Β απλά παρακολουθούν την εξέλιξη του αγώνα. Όταν επιτίθεται η ομάδα Β και αμύνεται η ομάδα Α, τότε οι επιτιθέμενοι της ομάδας Α και οι αμυνόμενοι της ομάδας Β επίσης παρακολουθούν την εξέλιξη. Μετά από δύο γκολ, οι παίκτες των ομάδων αλλάζουν ζώνες: οι αμυνόμενοι γίνονται επιτιθέμενοι και οι επιτιθέμενοι γίνονται αμυνόμενοι. Στο ημίχρονο οι ομάδες αλλάζουν ζώνες.
Οι άνδρες και οι γυναίκες παίζουν δίπλα-δίπλα, αλλά τα μαρκαρίσματα γίνονται μεταξύ άνδρα και άνδρα και μεταξύ γυναίκας και γυναίκας. Ένας άνδρας μπορεί να μαρκάρει έναν άνδρα και μία γυναίκα μπορεί να μαρκάρει μία γυναίκα. Μια γυναίκα δεν μπορεί να μαρκάρει έναν άνδρα ούτε το αντίστροφο.
Κάθε ομάδα προσπαθεί να σκοράρει χρησιμοποιώντας τακτικές. Οι κανόνες εμποδίζουν να κυριαρχεί στο παιχνίδι η φυσική δύναμη. Το κλείδωμα, το τάκλιν και το κράτημα δεν επιτρέπονται, ούτε το κλώτσημα ή το γρονθοκόπημα της μπάλας. Ένας παίκτης δεν πρέπει να επιχειρήσει να σκοράρει όταν μαρκάρεται, το οποίο γίνεται όταν ο αμυνόμενος είναι πιο κοντά στο καλάθι και αντιμετωπίζει κατά πρόσωπο τον επιτιθέμενο αντίπαλο του, και βρίσκεται σε κάποια απόσταση προσπαθώντας να μπλοκάρει τη μπάλα.
Ιστορία
Το Κόρφμπολ προέρχεται από το Νετμπολ, το οποίο με τη σειρά του είναι μια παραλλαγή του μπάσκετ.
Ο Nico Broekhuysen, ένας Ολλανδός δάσκαλος σε σχολείο, έμαθε ένα παιχνίδι που ονομαζόταν ringboll στη Σουηδία το 1902. Ringboll ήταν το σουηδικό όνομα για το Νετμπολ, που ονομαζόταν έτσι επειδή χρησιμοποιούσαν ένα απλό δαχτυλίδι (ring) για μπασκέτα παρά ένα δίχτυ. Οι πόντοι σημειώνονται στο Ringboll πετώντας την μπάλα μέσα από ένα δαχτυλίδι που βρίσκεται πάνω σε ένα στύλο ύψους 3 μέτρων. Ο Broekhuysen αντικατέστησε το δαχτυλίδι με ένα καλάθι (για το οποίο η ολλανδική λέξη είναι «Korf" ή "mand") και απλούστευσε τους κανόνες. Σ' αυτούς συμπεριλαμβάνεται η δυνατότητα οι άνδρες και οι γυναίκες να παίζουν μαζί.
Διεθνές κόρφμπολ
Το Κόρφμπολ παίζεται σε 57 χώρες, μεταξύ άλλων στην Αγγλία, την Ιρλανδία, την Ουαλία, τη Σκωτία, την Αυστραλία, τη Νέα Ζηλανδία, την Τσεχία, την Πολωνία, την Ελλάδα, τη Σερβία, τη Νότια Αφρική, τη Ζιμπάμπουε, την Ινδία, την Ολλανδία, το Βέλγιο, τη Ρωσία, τη Γερμανία, την Ταϊβάν, το Χονγκ Κονγκ, την Πορτογαλία, το Πακιστάν, τη Σουηδία, τις Φιλιππίνες, την Ιταλία, τη Γαλλία και τη Ρουμανία. Ήταν ένα άθλημα επίδειξης στους Ολυμπιακούς Αγώνες του 1920 και του 1928, που πραγματοποιήθηκε στην Αμβέρσα και το Άμστερνταμ.
Η Διεθνής Ομοσπονδία Κόρφμπολ ιδρύθηκε το 1933. Το Κόρφμπολ βρίσκεται στο πρόγραμμα των Παγκόσμιων Αγώνων από το 1985. Το Παγκόσμιο Πρωτάθλημα της IKF διεξάγεται κάθε τέσσερα χρόνια από το 1978. Οι μεγαλύτερες δυνάμεις του αθλήματος είναι η Ολλανδία και το Βέλγιο. Το παλαιότερο κλαμπ κόρφμπολ στον κόσμο που δεν έχει συγχωνευτεί και συνεχίζει να υπάρχει, είναι η ολλανδική "H.K.C. ALO" που βρίσκεται στη Χάγη της Ολλανδίας. Η "H.K.C. ALO" ιδρύθηκε την 1η Φεβρουαρίου 1906.
Κατηγορία:Αθλήματα Κατηγορία:Ομαδικά αθλήματα Κατηγορία:Υβριδικά αθλήματα Κατηγορία:Παραλλαγές καλαθοσφαίρισης
Κυπριακή Ολυμπιακή Επιτροπή
Η Κυπριακή Ολυμπιακή Επιτροπή (Κ.Ο.Ε.) (αγγλικά: Cyprus Olympic Committee - COC) είναι η διοικούσα Ολυμπιακή Επιτροπή της Κύπρου. Εδρεύει στη Λευκωσία. Ιδρύθηκε το 1974 και αναγνωρίστηκε ως επίσημο μέλος της Διεθνούς Ολυμπιακής Επιτροπής (IOC) το 1979.
Μέλη της επιτροπής είναι 31 αθλητικές ομοσπονδίες, οι οποίες εκλέγουν το Εκτελεστικό Συμβούλιο το οποίο αποτελείται από τον πρόεδρο και δώδεκα μέλη.
Η Κ.Ο.Ε. διοργάνωσε δύο φορές τους Αγώνες των Μικρών Κρατών της Ευρώπης, το 1989 και το 2009.
Ιστορία
Η Κυπριακή Ολυμπιακή Επιτροπή ιδρύθηκε στις 10 Ιουνίου 1974 και έγινε μέλος της Διεθνούς Ολυμπιακής Επιτροπής το 1979. Πριν από αυτό, οι Κύπριοι αθλητές συμμετείχαν σε διεθνείς διοργανώσεις εκπροσωπώντας την Ελλάδα. Μεταξύ των γνωστότερων Κυπρίων που έχουν εκπροσωπήσει την Ελλάδα είναι ο Ιωάννης Φραγκούδης (τριπλός Ολυμπιονίκης σκοποβολής στην Αθήνα 1896), ο Αριστείδης Κωνσταντινίδης (χρυσός Ολυμπιονίκης ποδηλασίας στην Αθήνα 1896), ο Σταύρος Τζιωρτζής (7ος στα 400 μέτρα μετ'εμποδίων στο Μόναχο 1972) και ο Λάκης Γεωργίου-Ψημολοφίτης (8ος στη σκοποβολή με πήλινους στόχους στο Μόναχο 1972).
Στιγμές-ορόσημο
Το μεγαλύτερο επίτευγμα μέχρι τώρα για την Κύπρο στους Ολυμπιακούς Αγώνες συνέβη στο Λονδίνο το 2012, όταν ο ιστιοπλόος στην κατηγορία Λέιζερ, Παύλος Κοντίδης, κέρδισε το ασημένιο μετάλλιο, το οποίο είναι (από το 2017) το μοναδικό κυπριακό Ολυμπιακό μετάλλιο. Άλλες επιτυχίες για την Κύπρο σε Ολυμπιακό επίπεδο ήταν η 4η και 5η θέση από τον Αντώνη Νικολαΐδη και τον Γεώργιο Αχιλλέως αντίστοιχα στο αγώνισμα σκοποβολής με πήλινους στόχους στο Πεκίνο 2008, και η τοποθέτηση έξι αθλητών (Κυριάκος Ιωάννου, Παύλος Κοντίδης, Μίλαν Τράικοβιτς, Απόστολος Παρέλλης, Δημήτριος Χονδροκούκης και Μάριος Γεωργίου) στους τελικούς των Αγώνων του Ρίο 2016.
Η καλύτερη θέση της Κύπρου στους Αγώνες της Κοινοπολιτείας σημειώθηκε το 2010 στο Δελχί της Ινδίας, όταν η μεγαλόνησος ήταν 10η μεταξύ 75 εθνών στη βαθμολογία των μεταλλίων στους XIX Αγώνες της Κοινοπολιτείας.
Η Κ.Ο.Ε. φιλοξένησε δύο φορές τους Αγώνες των Μικρών Κρατών της Ευρώπης, σύμφωνα με την εκ περιτροπής φιλοξενία των χωρών που συμμετείχαν. Η Λευκωσία φιλοξένησε τους III Αγώνες το 1989 ενώ η διοργάνωση επέστρεψε στο νησί το 2009 για τους XIII Αγώνες με τη Λευκωσία και τη Λεμεσό να οργανώνουν τις εκδηλώσεις.
Κατάλογος προέδρων
Από το 1974, έξι άτομα έχουν διατελέσει Πρόεδροι της Κυπριακής Ολυμπιακής Επιτροπής. Η μεγαλύτερη θητεία ήταν αυτή του Κίκη Ν. Λαζαρίδη ο οποίος διετέλεσε πρόεδρος μεταξύ 1984 και 2008. Ο σημερινός πρόεδρος είναι ο Γεώργιος Χρυσοστόμου ο οποίος εξελέγη τον Οκτώβριο του 2020 για τον Ολυμπιακό Κύκλο 2020-2024.
Εκτελεστική Επιτροπή
Μετά τις προγραμματισμένες εκλογές για την τετραετία έως το 2024, τον Οκτώβριο του 2020, πρόεδρος εξελέγη ο Γεώργιος Χρυσοστόμου, αφού διετέλεσε αντιπρόεδρος την προηγούμενη τετραετία.
Ο κ. Γεώργιος Χρυσοστόμου διετέλεσε πρόεδρος της Κυπριακής Ομοσπονδίας Καλαθοσφαίρισης μεταξύ 2004-2014.
Εξωτερικοί σύνδεσμοι
Κατηγορία:Εθνικές Ολυμπιακές Επιτροπές Κατηγορία:Αθλητισμός στην Κύπρο
Απ' όταν έφυγες
Το Απ' όταν έφυγες (αγγλ. Since You Went Away) είναι μία αμερικανική δραματική ταινία, παραγωγής 1944 και σε σκηνοθεσία Τζον Κρόμγουελ. Την παραγωγή της ταινίας την έκανε ο Ντέιβιντ Ο. Σέλζνικ, παραγωγός επίσης των ταινιών Όσα Παίρνει ο Άνεμος (Gone With the Wind, 1939) και Ρεβέκκα (Rebecca, 1940). Πρωταγωνιστές της ταινίας είναι η Κλοντέτ Κολμπέρ, η Τζένιφερ Τζόουνς, ο Τζόζεφ Κότεν, η Σίρλεϊ Τεμπλ και ο Λάιονελ Μπάριμορ. Η ταινία προτάθηκε για 9 βραβεία Όσκαρ, μεταξύ των οποίων και για Όσκαρ Καλύτερης Ταινίας, και βραβεύτηκε με Όσκαρ Μουσικής Επιμέλειας.
Πλοκή
Κατά τη διάρκεια του Β' Παγκοσμίου Πολέμου, η Άννα Χίλτον (Κλοντέτ Κολμπέρ), μια γυναίκα μιας μικρής αμερικανικής πόλης, αναμένει την επιστροφή του συζύγου της από το μέτωπο, ενώ ταυτόχρονα προσπαθεί να σταθεί ως μάνα στις δυο τις κόρες Τζέιν (Τζένιφερ Τζόουνς) και Μπρίτζετ (Σίρλεϊ Τεμπλ), οι οποίες βρίσκονται στην εφηβεία και ήδη αισθάνονται τα πρώτα σκιρτήματα του έρωτα.
Πληροφορίες
Η Κλοντέτ Κολμπέρ απέρριψε αρχικά τον ρόλο της Άννα Χίλτον, καθώς δεν της άρεσε η ιδέα του να υποδυθεί γυναίκα που έχει ήδη δυο κόρες στην εφηβεία. Ο Σέλζνικ με τη βοήθεια της Χέντα Χόπερ κατάφερε και την έκανε να αλλάξει γνώμη. Η Κάθριν Κορνέλ είχε διαβάσει το μυθιστόρημα της Γουάιλντερ και ενδιαφέρθηκε επίσης για το ρόλο της Άννα, αλλά ο Σέλζνικ προτίμησε να αναθέσει το ρόλο στην Κολμπέρ. Ο ρόλος της μεγάλης κόρης της Άννα, της Τζέιν, δόθηκε στην Τζένιφερ Τζόουνς, η οποία κέρδισε λίγο μετά το Όσκαρ Α' Γυναικείου Ρόλου το 1944 για την ταινία Ουράνια Οπτασία (The Song of Bernadette) του 1943. Η Τζόουνς και ο Σέλζνικ, είχαν ερωτική σχέση ενώ εκείνη ήταν παντρεμένη και ένας από τους λόγους για τους οποίους ο Σέλζνικ ήθελε να μεταφέρει στη μεγάλη οθόνη το μυθιστόρημα της Γουάιλντερ, ήταν επειδή πίστευε ότι ο ρόλος της Τζέιν ήταν κατάλληλος για την Τζόουνς (ο άλλος λόγος ήταν ότι με αυτή την ταινία ο παραγωγός ήθελε να δείξει την συμπαράστασή του στον αγώνα κατά του φασισμού). Παραδόξως στο ρόλο του νεαρού Μπιλ Σμόλετ εμφανίζεται ο πρώτος σύζυγος της Τζόουνς, Ρόμπερτ Γουόκερ, με τον οποίο η ηθοποιός βρισκόταν ήδη στα χωρίσματα. Οι δυο εν διαστάσει σύζυγοι υποδύθηκαν τους ερωτευμένους. Λίγο καιρό μετά τη λήξη των γυρισμάτων η Τζόουνς υπέβαλε αίτηση διαζυγίου από τον Γουόκερ (που τελικώς εκδόθηκε το 1945) και το 1949 παντρεύτηκε τον Σέλζνικ. Η Σίρλεϊ Τεμπλ, το κορίτσι θαύμα του Χόλυγουντ απείχε από τα κινηματογραφικά δρώμενα για δυο χρόνια και ο Σέλζνικ την έπεισε να δεχτεί το ρόλο της μικρότερης κόρης της Άννα, Μπρίτζετ.
Τη σκηνοθεσία της ταινίας έλαβε ο βετεράνος Τζον Κρόμγουελ, ενώ ο Σέλζνικ και ο Τάι Γκαρνέτ τον αντικατέστησαν στο σκηνοθετικό τιμόνι τις ημέρες που δεν ήταν διαθέσιμος.
Η εισαγωγή της ταινίας απεικονίζει ένα σκύλο. Αρχικά ο σκύλος ήταν αρσενικός, αλλά δεδομένου ότι τα γεννητικά του όργανα καταγράφονταν με μεγάλη ευκρίνεια στη φωτογραφία, αντικαταστάθηκε με έναν θηλυκό.
Υποδοχή
Η ταινία έλαβε θετικές κριτικές, κάποιοι όμως (όπως ο Μπόσλεϊ Κράουδερ των New York Times) στάθηκαν στο έντονο μελοδραματικό της ύφος. Όλοι οι κριτικοί συμφώνησαν όμως ότι οι ερμηνείες των ηθοποιών ήταν εξαιρετικές.
Βραβεύσεις
Η ταινία προτάθηκε για 9 βραβεία Όσκαρ μεταξύ των οποίων και για Όσκαρ Καλύτερης Ταινίας, το οποίο έχασε από την ταινία Ο Δρόμος της Αγάπης (Going My Way, 1944). Η Κολμπέρ υποψήφια για Όσκαρ Α' Γυναικείου Ρόλου έχασε το βραβείο από την Ίνγκριντ Μπέργκμαν για την ταινία Εφιάλτης (Gaslight, 1944), η Τζένιφερ Τζόουνς υποψήφια για Όσκαρ Β' Γυναικείου Ρόλου έχασε το βραβείο από την Έθελ Μπάριμορ για την ταινία Στο Διάβα της Ζωής (None But the Lonely Heart, 1944) και ο Μόντι Γούλι έχασε το Όσκαρ Β' Ανδρικού Ρόλου από τον Μπάρι Φιτζέραλντ για την ταινία Ο Δρόμος της Αγάπης. Η ταινία κέρδισε μόνο το όσκαρ για τη μουσική επένδυση του Μαξ Στάινερ.
Βραβεία Ακαδημίας Κινηματογράφου (Όσκαρ) Βράβευση:
Υποψηφιότητα:
Εξωτερικοί σύνδεσμοι
Κατηγορία:Ταινίες του 1944 Κατηγορία:Αγγλόφωνες ταινίες Κατηγορία:Αμερικανικές ταινίες Κατηγορία:Αμερικανικές δραματικές ταινίες Κατηγορία:Αμερικανικές ασπρόμαυρες ταινίες Κατηγορία:Ταινίες Β΄ Παγκοσμίου Πολέμου που γυρίστηκαν κατά τη διάρκεια πολέμου Κατηγορία:Ταινίες βασισμένες σε αμερικανικά μυθιστορήματα Κατηγορία:Ταινίες σε σκηνοθεσία Τζον Κρόμγουελ Κατηγορία:Ταινίες με μουσική σύνθεση Μαξ Στάινερ Κατηγορία:Ταινίες σε παραγωγή Ντέιβιντ Ο. Σέλζνικ Κατηγορία:Ταινίες που κέρδισαν Όσκαρ Καλύτερης Πρωτότυπης Μουσικής Κατηγορία:Ταινίες παραγωγής Selznick International Pictures Κατηγορία:Ταινίες παραγωγής United Artists
Διεθνές Δικαστήριο
Το Διεθνές Δικαστήριο (αγγλικά: International Court of Justice - ICJ, γαλλικά: Cour internationale de Justice - CIJ), αποκαλούμενο συχνά εντός του ελληνικού χώρου ως Διεθνές Δικαστήριο της Χάγης (ΔΔΧ), είναι το κύριο όργανο των Ηνωμένων Εθνών και έχει την έδρα του στο Παλάτι της Ειρήνης (Vredespaleis) στη Χάγη της Ολλανδίας. Η λειτουργία και οι αρμοδιότητές του ρυθμίζονται από τον Χάρτη των Ηνωμένων Εθνών και το Καταστατικό του ΔΔ. Είναι διάδοχος του Διαρκούς Δικαστηρίου Διεθνούς Δικαιοσύνης (ΔΔΔΔ) που ιδρύθηκε από την Κοινωνία των Εθνών.
Προσφυγή στο Διεθνές Δικαστήριο μπορούν να κάνουν μόνο κράτη, αλλά όχι διεθνείς οργανισμοί ή άλλα υποκείμενα του διεθνούς δικαίου. Όλα τα κράτη μέλη του ΟΗΕ είναι συμβαλλόμενα μέρη στο Καταστατικό του ΔΔ και μπορούν να κινούν επίδικες υποθέσεις, οι οποίες είναι δεσμευτικές. Ωστόσο, οι γνωμοδοτήσεις μπορούν να υποβάλλονται μόνο από ορισμένα όργανα και υπηρεσίες του ΟΗΕ και έχουν συμβουλευτικό χαρακτήρα. Όλες οι χώρες που έχουν αποδεχτεί το Καταστατικό μπορούν να προσφύγουν στο Δικαστήριο, ενώ η προσφυγή άλλων κρατών καθορίζεται από το Συμβούλιο Ασφαλείας. Για να εισέλθει ένα θέμα στο Διεθνές Δικαστήριο πρέπει όλα τα ενδιαφερόμενα κράτη να συμφωνήσουν για την παραπομπή της διαφοράς τους σ’ αυτό. Στην περίπτωση που το διάδικο μέρος δεν εφαρμόσει την απόφαση του Δικαστηρίου, η απόφαση αυτή μπορεί να επιβληθεί μέσω διαφόρων οργάνων του ΟΗΕ, εκτός από τη συνεκτική ή τη στρατιωτική παρέμβαση.
Το Συμβούλιο Ασφαλείας διατηρεί το δικαίωμα να παραπέμψει σ΄ αυτό οποιαδήποτε νομική διαφορά, ενώ τόσο το Συμβούλιο Ασφαλείας όσο και η Γενική Συνέλευση μπορούν επίσης να ζητήσουν απ΄ αυτό δικαστική γνωμοδότηση για διάφορα νομικά ζητήματα. Επίσης το δικαίωμα αυτό διατηρούν και άλλα κύρια όργανα του ΟΗΕ, εφόσον προηγουμένως λάβουν την έγκριση της Συνέλευσης, για θέματα περί της δραστηριότητάς τους.
Ιστορική αναδρομή
Την ίδρυση του νέου αυτού Διεθνούς Δικαστηρίου προέβλεψε το Κεφάλαιο ΙΔ’ (άρθρα 92-96) του Χάρτη των Ηνωμένων Εθνών που υπεγράφη στις 26 Ιουνίου 1945 στο Σαν Φρανσίσκο των ΗΠΑ, συνημμένο στο οποίο ήταν έτοιμο και το Καταστατικό του ΔΔΔΔ αποτελούμενο από 70 άρθρα. Κατόπιν αυτού σημειώνεται ότι το Διεθνές Δικαστήριο δεν αποτελεί αυτοτελή οργανισμό (όπως το προηγούμενο ΔΔΔΔ), επειδή τυγχάνει κύριο δικαστικό όργανο των Ηνωμένων Εθνών με το καταστατικό του να αποτελεί τμήμα του Καταστατικού του ΟΗΕ.
Επίδικες υποθέσεις
Η δικαιοδοσία είναι συχνά ένα κρίσιμο ζήτημα για το δικαστήριο σε επίδικες υποθέσεις. Η βασική αρχή είναι ότι το ΔΔ έχει δικαιοδοσία μόνο βάσει συγκατάθεσης. Το άρθρο 36 περιγράφει τέσσερις λόγους στους οποίους μπορεί να βασίζεται η δικαιοδοσία του δικαστηρίου :
Επιπλέον, το δικαστήριο μπορεί να έχει δικαιοδοσία βάσει σιωπηρής συναίνεσης (forum prorogatum). Ελλείψει σαφούς δικαιοδοσίας βάσει του άρθρου 36, η δικαιοδοσία καθιερώνεται εάν ο εναγόμενος αποδέχεται ρητά τη δικαιοδοσία του ΔΔ ή απλώς την επικαλείται επί της ουσίας.
Προσωρινά μέτρα
Μέχρι την έκδοση τελεσίδικης απόφασης, το δικαστήριο έχει αρμοδιότητα να διατάξει προσωρινά μέτρα για την προστασία των δικαιωμάτων του διαδίκου. Το ένα ή και τα δύο μέρη σε μια διαφορά μπορούν να ζητήσουν από το δικαστήριο να εκδώσει προσωρινά μέτρα. Όπως η τελεσίδικη απόφαση, η απόφαση των προσωρινών μέτρων του δικαστηρίου είναι δεσμευτική.
Γνωμοδότηση
Οι γνωμοδοτήσεις του δικαστηρίου έχουν μόνο συμβουλευτικό χαρακτήρα. Ωστόσο, σε κάποιες περιπτώσεις μπορεί να υπάρξει εκ των προτέρων πρόβλεψη ότι η γνωμοδότηση θα είναι δεσμευτική για συγκεκριμένους οργανισμούς ή κράτη. Αυτός ο μη δεσμευτικός χαρακτήρας δεν σημαίνει ότι οι γνωμοδοτήσεις δεν έχουν νομική ισχύ, διότι η νομική συλλογιστική που ενσωματώνεται σε αυτές αντικατοπτρίζει τις έγκυρες απόψεις του δικαστηρίου για σημαντικά ζητήματα διεθνούς δικαίου. Καταλήγοντας σε αυτές, το δικαστήριο ακολουθεί ουσιαστικά τους ίδιους κανόνες και διαδικασίες που διέπουν τις δεσμευτικές του αποφάσεις που εκδίδονται σε επίδικες υποθέσεις που του υποβάλλονται από κυρίαρχα κράτη. Η γνωμοδότηση αντλεί το κύρος της από το γεγονός ότι είναι η επίσημη δήλωση του κύριου δικαστικού οργάνου των Ηνωμένων Εθνών.
Εκδίκαση προσφυγής
Σύμφωνα με το άρθρο 38 του Καταστατικού του Διεθνούς Δικαστηρίου προκειμένου αυτό να λάβει αποφάσεις για διαφορές που υπάγονται στη δικαιοδοσία του ή που τα ενδιαφερόμενα μέρη (κράτη) αναγνωρίζουν (με σύμβαση που έχουν υπογράψει), την αρμοδιότητα του Δικαστηρίου για την επίλυση των διαφορών τους για τις οποίες προσφεύγουν σ΄ αυτό, εφαρμόζει τους ακόλουθους διεθνείς κανόνες : Οι εκδιδόμενες αποφάσεις λαμβάνονται μυστικά και κατά πλειοψηφία των παρόντων δικαστών και είναι υποχρεωτικές, ενώ αντίθετα οι γνωμοδοτήσεις δεν έχουν δεσμευτικό χαρακτήρα. Η απόφαση του δικαστηρίου δεσμεύει μόνο τα μέρη στη συγκεκριμένη διαμάχη. Σύμφωνα με το άρθρο 38 (1) το δικαστήριο μπορεί να εξετάσει τις δικές του προηγούμενες αποφάσεις και να τις επικαλείται συχνά. Εάν τα μέρη συμφωνήσουν, μπορούν επίσης να παραχωρήσουν στο δικαστήριο την ελευθερία να αποφασίσει καλή τη πίστει (ex aequo et bono).
Προκαταρκτικές ενστάσεις
Εναγόμενος που δεν επιθυμεί να υποβληθεί στη δικαιοδοσία του δικαστηρίου μπορεί να προβάλει προκαταρκτικές ενστάσεις. Οποιεσδήποτε τέτοιες αντιρρήσεις πρέπει να εξεταστούν από το δικαστήριο πριν μπορέσει να εξετάσει την ουσία της αξίωσης του ενάγοντα. Συχνά, διεξάγεται χωριστή δημόσια ακρόαση για τις προκαταρκτικές ενστάσεις και το δικαστήριο εκδίδει απόφαση. Οι εναγόμενοι συνήθως υποβάλλουν προκαταρκτικές ενστάσεις για τη δικαιοδοσία του δικαστηρίου ή/και το παραδεκτό της υπόθεσης. Το παραδεκτό αναφέρεται σε μια σειρά από επιχειρήματα σχετικά με παράγοντες που πρέπει να λάβει υπόψη το δικαστήριο για να αποφασίσει τη δικαιοδοσία του, όπως το γεγονός ότι το ζήτημα δεν είναι δικαιολογημένο ή ότι δεν πρόκειται για «νομική διαφορά». Επιπλέον, μπορούν να υποβληθούν αντιρρήσεις επειδή όλα τα απαραίτητα μέρη δεν βρίσκονται ενώπιον του δικαστηρίου.
Εάν η υπόθεση απαιτεί αναγκαστικά το δικαστήριο να αποφανθεί για τα δικαιώματα και τις υποχρεώσεις ενός κράτους που δεν έχει συναινέσει στη δικαιοδοσία του δικαστηρίου, το δικαστήριο δεν προβαίνει στην έκδοση απόφασης επί της ουσίας. Εάν το δικαστήριο αποφασίσει ότι έχει δικαιοδοσία και η υπόθεση είναι παραδεκτή, τότε ο εναγόμενος καλείται να καταθέσει υπόμνημα που εξετάζει την ουσία της αξίωσης του ενάγοντος. Μόλις κατατεθούν όλα τα γραπτά επιχειρήματα, το δικαστήριο διεξάγει δημόσια ακρόαση επί της ουσίας.
Μόλις κατατεθεί μια υπόθεση, οποιοδήποτε μέρος (συνήθως ο ενάγων) μπορεί να ζητήσει εντολή από το δικαστήριο για την προστασία του status quo εν αναμονή της εκδίκασης της υπόθεσης (επιβολή προσωρινών μέτρων). Το άρθρο 41 του Καταστατικού επιτρέπει στο δικαστήριο να εκδίδει τέτοιες εντολές. Το δικαστήριο πρέπει να θεωρήσει ότι έχει εκ πρώτης όψεως δικαιοδοσία να εκδικάσει την ουσία της υπόθεσης προτού εκδώσει προσωρινά μέτρα.
Κρίση και ένδικα μέσα
Μετά από διάσκεψη, η απόφαση του δικαστηρίου λαμβάνεται κατά πλειοψηφία. Μεμονωμένοι δικαστές μπορούν να εκδίδουν συγκλίνουσες γνώμες (εάν συμφωνούν με το αποτέλεσμα που επιτεύχθηκε στην κρίση του δικαστηρίου, αλλά διαφέρουν ως προς το σκεπτικό τους) ή αντίθετες γνώμες (εάν διαφωνούν με την πλειοψηφία). Η απόφαση είναι οριστική και αμετάκλητη. Δεν είναι δυνατή η έφεση, αλλά οποιοδήποτε μέρος μπορεί να ζητήσει από το δικαστήριο να διευκρινίσει την απόφαση εάν υπάρχει αμφισβήτηση ως προς την έννοια ή την έκταση της εφαρμογής της.
Εξωτερικοί σύνδεσμοι
Κατηγορία:Οργανισμός Ηνωμένων Εθνών Κατηγορία:Δικαστικές αρχές Κατηγορία:Χάγη
Πρωτάθλημα Ελλάδας κόρφμπολ
Το ελληνικό πρωτάθλημα Κόρφμπολ διοργανώθηκε για πρώτη φορά το 2006, απο την Ελληνική Ομοσπονδία Κόρφμπολ και Αθλοσφαίρισης. Πρώτη νικήτρια ήταν η ομάδα "Μυκήνες Θεσσαλονίκης".
Εξωτερικοί σύνδεσμοι
Κόρφμπολ
Αχμέτ Μαγκντί
Ο Αχμέτ Μαγκντί (αραβ. احمد مجدي / Ahmed Magdy El-Sayed) (γεν. 1986) είναι ποδοσφαιριστής από την Αίγυπτο, ο οποίος για δύο περιόδους αγωνίστηκε στην Α΄ Εθνική με τoν Πανιώνιο και τον Ατρόμητο. Έχει ύψος 1,83 μ. και αγωνίζεται στη μεσαία γραμμή.
Βιογραφικό
Ο Μαγκντί γεννήθηκε στις 24 Μαΐου 1986 στο Ζαγαζίκ της Αιγύπτου και ποδοσφαιρικά είναι δημιούργημα της της ποδοσφαιρικής ακαδημίας της Αλ-Αχλί. Το καλοκαίρι του 2005 υπέγραψε στον Πανιώνιο, με τον οποίο αγωνίστηκε σε 5 ματς. Τον Ιανουάριο του 2007 δόθηκε στον Ατρόμητο Αθηνών ως αντάλλαγμα για τη μεταγραφή του Ραφίκ Τζεμπούρ. Την επόμενη σεζόν 2007-08 επέστρεψε στην Αίγυπτο, στη Ζάμαλεκ ΣΚ. Η μεταγραφή του κόστισε 450.000 €. Το 2010 αγωνίστηκε με τα χρώματα της Αλ-Μασρί ΣΚ και το 2012 επέστρεψε στη Ζάμαλεκ ΣΚ.
Εξωτερικοί σύνδεσμοι
Κατηγορία:Αιγύπτιοι ποδοσφαιριστές Κατηγορία:Ποδοσφαιριστές Πανιωνίου Κατηγορία:Ποδοσφαιριστές Ατρόμητου Αθηνών Κατηγορία:Μέσοι ποδοσφαιριστές Κατηγορία:Ποδοσφαιριστές Ζαμάλεκ ΣΚ Κατηγορία:Ποδοσφαιριστές Αλ-Μασρί ΣΚ Κατηγορία:Ποδοσφαιριστές Γουάντι Ντέγκλα ΣΚ
Μάρινερ 8
Ο Μάρινερ 8 (αγγλ. Mariner, ναυτικός), γνωστός και ως Μάρινερ-Η, ήταν μαζί με τον Μάρινερ 9 μέρος του διαστημικού προγράμματος Μάρινερ Άρης 71. Είχε προοριστεί να πάει στην τροχιά του Άρη και να συλλέξει και να διαβιβάσει στην γη φωτογραφικό υλικό και πληροφορίες επιστημονικού ενδιαφέροντος για τον πλανήτη, αλλά λόγω αποτυχημένης απογείωσης καταποντίστηκε στην θάλασσα πριν ακόμα ξεφύγει από την γη.
Το διαστημικό πρόγραμμα Μάρινερ Άρης 71
Συνολικά η έρευνα, ανάπτυξη, εκτόξευση, και υποστήριξη του όλου προγράμματος (δηλαδή από τον Μάρινερ 1 μέχρι και τον 10) θα κόστιζε περίπου $554 εκατομμύρια δολάρια.
Περιγραφή της πτήσης του Μάρινερ 8
Ο Μάρινερ 8 εκτοξεύθηκε με πύραυλο τύπου Άτλας Κένταυρος SLV-3C (AC-24). Όταν η βαθμίδα εκτόξευσης Κένταυρος πυροδοτήθηκε 265 δευτερόλεπτα μετά από την έναρξη της εκτόξευσης, η ανώτερη βαθμίδα άρχισε να ταλαντεύεται ανεξέλεγκτα. Ο πύραυλος έπαψε να λειτουργεί 365 δευτερόλεπτα μετά από την έναρξη της εκτόξευσης λόγω εξάντλησης των καυσίμων, η οποία προκλήθηκε από την ταλάντωση. Ο πύραυλος και το διαστημόπλοιο διαχωρίστηκαν και επανήλθαν στην γήινη ατμόσφαιρα πέφτοντας στον Ατλαντικό Ωκεανό περίπου 560 χλμ βόρεια του Πουέρτο Ρίκο, περίπου 1.500 χλμ μακρυά από την εξέδρα εκτόξευσης.
Μετά από αυτήν την αποτυχία μερικοί από τους στόχους της αποστολής του Μάρινερ 8 εκτελέσθηκαν με επιτυχία από τον Μάρινερ 9.
Περιγραφή του σκάφους και του εξοπλισμού
thumb|right|350px| Ο Μάρινερ 8 κατά την διάρκεια προετοιμασίας. Η προσάρτηση των ηλιακών πάνελ. Το σκάφος του Μάρινερ 8 είχε γεωμετρική μορφή οκτάγωνου. Το κέλυφος, ύψους 45,7 εκ. και διαμέτρου 138,4 εκ. ήταν κατασκευασμένο από μαγνήσιο με τέσσερα ηλιακά πάνελ, διαστάσεων 215 X 90 εκ. το κάθε ένα, να επεκτείνονται από την κορυφή του πλαισίου προς τα έξω. Από την μια άκρη του ενός πάνελ μέχρι την άλλη άκρη του αντικρινού πάνελ ήταν 6,89 μέτρα. Επίσης τοποθετήθηκαν στην κορυφή του πλαισίου δύο δεξαμενές προώθησης, η μηχανή ελιγμού, ένας ιστός κεραίας χαμηλού κέρδους μήκους 1,44 μέτρων και μια παραβολική κεραία υψηλού κέρδους. Μια πλατφόρμα ανίχνευσης με τα επιστημονικά όργανα τοποθετήθηκε στο κατώτατο σημείο του πλαισίου. Τα επιστημονικά όργανα περιελάμβαναν
Το όλο ύψος του διαστημικού σκάφους ήταν 2,28 μέτρα. Η μάζα εκτόξευσης ήταν 997,9 κιλά, εκ των οποίων 439,1 κιλά ήταν καύσιμα. Τα επιστημονικά όργανα ζύγιζαν 63,1 κιλά. Οι ηλεκτρονικές μονάδες για επικοινωνία και έλεγχο στεγάστηκαν μέσα στο πλαίσιο.
Η ηλεκτροδότηση του σκάφους γινόταν από τα συνολικά 14.742 ηλιακά κύτταρα των τεσσάρων ηλιακών πάνελ, συνολικής έκτασης 7,7 τετραγωνικών μέτρων. Τα ηλιακά πάνελ είχαν ισχύ 800 W στη γη και 500 W στον Άρη. Για την αποθήκευση του ρεύματος χρησιμοποιήθηκε μια μπαταρία νικελίου-καδμίου χωρητικότητας 20 Ah. Η μηχανή προώθησης είχε ισχύ 13401 Ν. Για καύσιμα χρησιμοποιήθηκε μονομεθυλική υδραζίνη και τετροξείδιο του διαζώτου. Δύο συστήματα, από έξι πυραύλους πεπιεσμένου αζώτου για τον ελέγχο της τροχιάς ήταν τοποθετημένα στα άκρα των ηλιακών πάνελ. Για τον έλεγχο της κατεύθυνσης γινότανε πλοήγηση μέσω δύο μονάδων ανίχνευσης του ήλιου και του αστέρα Κάνωπου αντίστοιχα, και με την βοήθεια γυροσκοπίου και επιταχυνσιόμετρου. Ο παθητικός έλεγχος της θερμοκρασίας επιτεύχθηκε με ανοίγματα εξαερισμού στις οκτώ πλευρές του σκάφους και με μονωτικά καλύμματα.
Ο έλεγχος του σκάφους γινόταν επιτόπου από τον κεντρικό υπολογιστή με μνήμη 512 words (1 word = 2 bytes). Το σύστημα εντολής προγραμματίστηκε με 86 άμεσες εντολές, 4 ποσοτικές εντολές, και 5 εντολές ελέγχου. Τα στοιχεία αποθηκεύονταν σε ψηφιακό καταγραφέα με μπομπίνες. Η οκτακάναλη ταινία 168 μέτρων είχε χωρητικότητα 180 εκατομμυρίων bit και ταχύτητα 132 kbit/s στην καταγραφή και 16, 8, 4, 2 ή 1 kbit/s στην ανάγνωση (με χρήση μόνο δύο καναλιών).
Για την τηλεπικοινωνία ήταν εφοδιασμένος με διπλό πομπό S-band 10 W/20 W και έναν δέκτη, καθώς και με τρεις κεραίες, μια παραβολική υψηλού κέρδους, μία κερατοειδή μεσαίου κέρδους, και μια παντοκατευθυντική χαμηλού κέρδους.
Φάλαγγα (αποσαφήνιση)
Ο όρος φάλαγγα μπορεί να αναφέρεται στα παρακάτω:
Φαιοχρωμοκύττωμα
Το φαιοχρωμοκύττωμα είναι ενδοκρινικός όγκος του συμπαθητικού νευρικού συστήματος που εντοπίζεται στη μυελώδη μοίρα των επινεφριδίων. Η ονομασία του προτάθηκε από τον Ludwig Pick το 1912 λόγω του "φαιού χρώματος" που έπαιρναν τα κύτταρα του όγκου όταν εκθέτονταν σε άλατα χρωμίου. Το φαιοχρωμοκύττωμα είναι πολύ ενδιαφέρων όγκος που εμφανίζεται με ποικίλη, και ορισμένες φορές δραματική, κλινική έκφραση, ώστε συχνά να ονομάζεται "ο μεγάλος μιμητής" ή και "το σύνδρομο του πανικού".
Συχνότητα
Πρόκειται για εξαιρετικά σπάνιο όγκο (0.1-0.2% του πληθυσμού των υπερτασικών ή λιγότερες από μία νέες περιπτώσεις ανά 10.000 υπερτασικούς ανά έτος). Ωστόσο, επειδή αν δε διαγνωστεί μπορεί να προκαλέσει ακόμη και θάνατο είναι σκόπιμο να μπει η υπόνοια της διάγνωσης από τον εξετάζοντα γιατρό.
Συμπτώματα
Ορισμένες φορές συνυπάρχουν εξάψεις, τρόμος, ανησυχία και νευρικότητα που δυσκολεύουν τη διάγνωση της ασθένειας.
Διάγνωση
Για τη διάγνωση της ασθένειας, η εξέταση που προτιμάται είναι η μέτρηση των μετανεφρινών σε ένα τυχαίο δείγμα ούρων. Στη συνέχεια χρησιμοποιείται η αξονική ή η μαγνητική τομογραφία για την εντόπιση του φαιοχρωμοκυττώματος.
Θεραπεία
Η μόνη ριζική θεραπεία είναι η χειρουργική εκτομή του όγκου. Μετά από επιτυχή εγχείρηση οι ασθενείς υποβάλλονται σε μακροχρόνια παρακολούθηση.
Ο κανόνας του 10%
Το φαιοχρωμοκύτωμα καλείται ορισμένες φορές ως "όγκος 10%" γιατί:
Παραγωγή αειφόρων βιοκαυσίμων με χρήση θαλάσσιων φυκών
Η υπερθέρμανση του πλανήτη σε συνδυασμό  με την ολοένα και αυξανόμενη ζήτηση ενέργειας σε παγκόσμιο επίπεδο έκανε επιτακτική την ανάγκη για αναζήτηση ανανεώσιμων πηγών ενέργειας[1]. Λόγω του ότι τα  ορυκτά καύσιμα εξαντλούνται, μια αναδυόμενη εναλλακτική πηγή βιοενέργειας είναι η βιομάζα των θαλάσσιων φυκών. Με τον όρο βιοενέργεια αναφερόμαστε σε έναν τύπο ανανεώσιμης ενέργειας προερχόμενο από βιολογικές πηγές όπου η βιομάζα χρησιμοποιείται απευθείας ως καύσιμο ή μετατρέπεται σε υγρή ή αέρια μορφή. Οι πιο συνηθισμένοι τύποι βιομάζας που χρησιμοποιούνται για την παραγωγή βιοενέργειας είναι τα δασικά δέντρα ,καλαμπόκι και σόγια[2]. Η πιθανή πρώτη ύλη για βιοκαύσιμα τρίτης γενιάς είναι τα φύκη. Τα φύκη προσφαίρονται, καθώς εξαιρούνται από την υψηλότερη τιμολόγηση των τροφίμων. Η υψηλή διαθεσιμότητά τους στηρίζεται στο γρήγορο ρυθμό αύξησης και την υψηλή ανθεκτικότητα σε συνθήκες στρες. Επίσης, η βιωσιμότητα και ο υψηλός ρυθμός αναπαραγωγής τους αποτελούν βασικά πλεονεκτήματα.
Τα μικροφύκη είναι φωτοσυνθετικοί μικροοργανισμοί οι οποίοι παράγουν λιπίδια, πρωτεΐνες και υδατάνθρακες με μεγάλους ρυθμούς παραγωγικότητας [1]. Τα τρία αυτά μακρομόρια μπορούν να μεταποιηθούν τόσο σε βιοκαύσιμα όσο και σε άλλες χρήσιμες  χημικές ενώσεις. Τα χαρακτηριστικά αυτών των μακρομορίων εξαρτώνται  από το στέλεχος του φύκους που χρησιμοποιείται που μπορεί να επηρεαστεί σε μεγάλο βαθμό από τις συνθήκες καλλιέργειας. Τα τελευταία χρόνια, πραγματοποιούνται επιστημονικές έρευνες προκειμένου να αξιολογηθούν οι διάφορες μέθοδοι που έχουν ως  στόχο την αύξηση της περιεκτικότητας σε λιπίδια της βιομάζας φυκών, για τη βελτίωση της παραγωγής βιοκαυσίμων [3]. Μέχρι στιγμής θεωρείται ότι η απόδοση σε λιπίδια σχετίζεται στενά με τη συνολική απόδοση βιομάζας, όπου το προϊόν απόδοσης περιεκτικότητας λιπιδίων και απόδοσης βιομάζας είναι η συνολική απόδοση ενέργειας που λαμβάνεται από τη βιομάζα. Υψηλές αποδόσεις λιπιδίων και βιομάζας μπορούν να ληφθούν από μικροφύκη, καθώς ο χρόνος καλλιέργειας τους είναι πολύ χαμηλός.
Εκτός όμως από τα λιπίδια, οι υδατάνθρακες βιοαιθανόλη και βιοβουτανόλη δίνουν δυνατότητα παραγωγής βιοκαυσίμων. Το σάκχαρο το οποίο δρα ως υπόστρωμα στη ζύμωση αιθανόλης και βουτανόλης αντίστοιχα,  εξάγεται από την αναλογία αμύλου / κυτταρίνη που στα φύκη. Ο υδατάνθρακας υπόκειται σε ζύμωση  με ψηλό ρυθμό, λόγω της χαμηλής περιεκτικότητας σε λιγνίνη, η οποία είναι κατάλληλη για παραγωγή βιοαιθανόλης [4].
Είδη
Η βουτανόλη παρασκευάζεται από μικροφύκη, όπως διάτομα με τη χρήση βιολογικού διυλιστηρίου με ηλιακή ενέργεια. Στους περισσότερους βενζινοκινητήρες, η βουτανόλη μπορεί να χρησιμοποιηθεί αντί της βενζίνης και η κατανάλωση της είναι παρόμοια με εκείνη της βενζίνης. Επίσης, τα πράσινα υπολείμματα που προκύπτουν από την εξόρυξη ελαίου φυκών μπορούν να χρησιμεύσουν για την παραγωγή βουτανόλης. Τέλος, έχει δειχθεί ότι και τα θαλάσσια μακροφύκη μπορούν να υποστούν ζύμωση από βακτήρια του γένους Clostridia και να παράγουν βουτανόλη [5]. Τέτοια είδη μακροφυκών, τα οποία παράγουν βιοβουτανόλη είναι τα Alaria esculenta, Palmaria palmata.
Βιβλιογραφία
(1)    Borowitzka, M.A., Moheimani, N.R. Sustainable biofuels from algae. Mitig Adapt Strateg Glob Change 18, 13–25 (2013). https://doi.org/10.1007/s11027-010-9271-9
Bioresour. Technol., 213 (2016), pp. 327-332
(3)     P. Kumar, M.R. Suseela, K. Toppo Physico-chemical characterization of algal oil: a potential biofuel Asian J. Exp. Biol. Sci., 2 (2011), pp. 493-497
(4)    Chisti, Y. (2007). "Biodiesel from microalgae". Biotechnology Advances. 25 (3): 294–306. doi:10.1016/j.biotechadv.2007.02.001. PMID 17350212
(5)     Potts, T.; Du, J.; Paul, M.; May, P.; Beitle, R.; Hestekin, J. (2012). "The Production of Butanol from Jamaica Bay Macro Algae". Environmental Progress and Sustainable Energy. 31 (1): 29–36. doi:10.1002/ep.10606.
Κατηγορία:Βιοκαύσιμα
Κυβέρνηση Αλέξανδρου Μαυροκορδάτου 1833
Η Κυβέρνηση Αλέξανδρου Μαυροκορδάτου, σχηματίστηκε από την Αντιβασιλεία, στις 12 Οκτωβρίου 1833 όταν οι Αντιβασιλείς διόρισαν στην θέση του Σπυρίδωνα Τρικούπη - ο οποίος ανέλαβε την Ελληνική πρεσβεία στην Βασιλική Βρετανική Αυλή - τον μέχρι τότε Υπουργό Εξωτερικών Αλέξανδρο Μαυροκορδάτο.
Λειτουργία της κυβέρνησης
Ο Ρίζος Νερουλός ανέλαβε το Υπουργείο Εξωτερικών στη θέση του Μαυροκορδάτου, ενώ η κυβέρνηση έμεινε ακέφαλη μέχρι τις 12 Ιουνίου 1834, οπότε η πρωθυπουργία αναθέτηκε στον Ιωάννη Κωλέττη, ο οποίος σχημάτισε την Κυβέρνηση Ιωάννη Κωλέττη.
Αυτήν την περίοδο υλοποιήθηκε η Διοικητική διαίρεση της Ελλάδας (1833) και ιδρύθηκε το «Γραφείο της Δημόσιας Οικονομίας» ως μέρος της Γραμματείας επί των Εσωτερικών (υπουργείο Εσωτερικών) το οποίο συγκέντρωνε στα επόμενα χρόνια στοιχεία για τον πληθυσμό, βιομηχανία-βιοτεχνία και γεωργία.
Αναφορές
1833 10 Κατηγορία:1833
Καλύβια Ροδόπης
Τα Καλύβια είναι ορεινό χωριό του νομού Ροδόπης. Είναι χτισμένα σε υψόμετρο 1.050 μέτρων στις πλαγιές των Ορέων Βυρσίνης, της ανατολικής Ροδόπης και αποτελούν τον πιο ορεινό οικισμό της περιοχής. Τα Καλύβια ανήκουν στον Δήμο Αρριανών ενώ από το 1981, οπότε αναγνωρίστηκαν ως οικισμός μέχρι το 2010 ανήκαν στην Κοινότητα Οργάνης. Ο πληθυσμός τους σύμφωνα με την απογραφή του 2011 είναι 51 κάτοικοι, όλοι σχεδόν Πομάκοι. Οι απογραφές πληθυσμού είναι:
Παραπομπές
Κατηγορία:Χωριά του νομού Ροδόπης Καλυβια Κατηγορία:Δήμος Αρριανών
After the Rain
Το συγκεκριμένο άλμπουμ ακολούθησε το "Electric Mud", το οποίο είχε κυκλοφορήσει μόλις επτά μήνες νωρίτερα και γι' αυτό τον λόγο οι περισσότεροι μουσικοί που συμμετείχαν σε εκείνο τον δίσκο έπαιξαν και εδώ. Η ηχογράφηση του πραγματοποιήθηκε στα "Ter Mar Studios" του Σικάγου, τον Ιανουάριο του 1969.
Το "After the Rain" είχε πολύ λιγότερα στοιχεία ψυχεδελικής μουσικής σε σχέση με τον προκάτοχο του, με αποτέλεσμα οι κριτικές να είναι πιο θετικές, με το "AllMusic" να το βαθμολογεί με 3,5 / 5 αστέρια, το "Rate Your Music" με 3,8 / 5 και το "Discogs" με 4,4 / 5.
Επανεκδόθηκε στις 13 Σεπτεμβρίου 2011 σε μορφή CD από την "Get On Down Records", όπως και σαν Δίσκος βινυλίου από την "Cadet Concept Records" το 2015.
Οι μουσικοί
Οι μουσικοί οι οποίοι ηχογράφησαν τα κομμάτια του "After the Rain" ήταν οι εξής:
Πηγές
Κατηγορία:Δισκογραφία του Muddy Waters Κατηγορία:Άλμπουμ του 1969
Ιρίνα Πρες
Η Ιρίνα Νατάνοβνα Πρες (ρωσ. Ирина Натановна Пресс, 10 Μαρτίου 1939, Χάρκοβο – 22 Φεβρουαρίου 2004, Μόσχα) ήταν Σοβιετική αθλήτρια στίβου.
Καριέρα
Οι Ταμάρα και Ιρίνα Πρες έγιναν οι πρώτες αδελφές που κέρδισαν ολυμπιακό μετάλλιο (Ρώμη, 1960). Η Ταμάρα κέρδισε το χρυσό και το αργυρό σε σφαίρα και δίσκο αντίστοιχα, ενώ η Ιρίνα το χρυσό στα 80μ μετ' εμποδίων.
Η Ταμάρα και η Ιρίνα Πρες κέρδισαν συνολικά πέντε χρυσά ολυμπιακά μετάλλια (1960-64) και κατέρριψαν 26 παγκόσμια ρεκόρ. Και οι δύο αδελφές Πρες αποσύρθηκαν από τον στίβο το 1966, συμπίπτοντας με την εισαγωγή της απαιτούμενης επαλήθευσης φύλου στον στίβο. Αυτό οδήγησε σε ευρέως διαδεδομένες – αλλά ποτέ αποδεδειγμένες – φήμες σχετικά με το φύλο τους.
Εξωτερικοί σύνδεσμοι
Κατηγορία:Σοβιετικοί αθλητές του στίβου Κατηγορία:Σοβιετικοί Ολυμπιονίκες Κατηγορία:Χρυσοί Ολυμπιονίκες του στίβου Κατηγορία:Αθλητές του στίβου στους Θερινούς Ολυμπιακούς Αγώνες 1960 Κατηγορία:Αθλητές του στίβου στους Θερινούς Ολυμπιακούς Αγώνες 1964 Κατηγορία:Εμποδιστές
Πάνθεον (Αθήνα)
Το Πάνθεον ήταν αρχαίος ελληνικός ναός αφιερωμένος προς όλους τους θεούς, στη ρωμαϊκή αγορά της Αθήνας, στην Ελλάδα. Ανεγέρθηκε κατά τη διάρκεια της περιόδου βασιλείας του αυτοκράτορα Αδριανού, πιο συγκεκριμένα προς το 130 μ.Χ.
Ο συγκεκριμένος ναός είναι γνωστός από την αναφορά του εντός πηγών της συγκεκριμένης περιόδου, όπως του Παυσανία. Η ακριβής τοποθεσία του παραμένει άγνωστη, ωστόσο, πιθανολογείται πως βρισκόταν ανατολικά της ρωμαϊκής αγοράς και της Βιβλιοθήκης του Αδριανού, σε τοποθεσία εντός της οποίας ανευρέθηκαν τα κατάλοιπα μεγάλου μεγέθους τρίκλιτης βασιλικής. Ο συγκεκριμένος αρχαιολογικός τόπος βρίσκεται επί της Οδού Αδριανού, σε απόσταση περίπου 50 μέτρων ανατολικά της ρωμαϊκής αγοράς. Ωστόσο κατά μία διαφορετική άποψη, το ανευρεθέν κτίριο εκτιμάται πως είναι το Πανελλήνιον, το οποίο, επίσης, ανεγέρθηκε από τον Αδριανό.
Εξωτερικοί Σύνδεσμοι
Κατηγορία:Αρχαίοι ναοί της Αθήνας Κατηγορία:Κτίρια και κατασκευές στην Αθήνα
Κυβερνείο Ταρτούς
Το Κυβερνείο Ταρτούς (مُحافظة طرطوس) είναι ένα κυβερνείο της Συρίας. Έχει έκταση 1.892 τ.χλμ. και πληθυσμό 785.000 κατοίκων (2010). Πρωτεύουσα είναι η Ταρτούς.
Γεωγραφία
Το Ταρτούς βρίσκεται κεντρο-δυτικά της Συρίας. Έχει έκταση 1.892 τ.χλμ..
Επαρχίες
Το Ταρτούς διαιρείται σε 5 επαρχίες:
Dio vi Salvi Regina
Το Dio vi Salvi Regina (Ντίο βι Σάλβι Ρετζίνα) είναι θρησκευτικό παραδοσιακό τραγούδι της Κορσικής. Οι ντόπιοι εθνικιστές το θεωρούν επίσης ως τον εθνικό ύμνο της Κορσικής. Συνηθίζεται να τραγουδιέται στο τέλος κάθε Κορσικάνικης παραδοσιακής συναυλίας.
Το τραγούδι γράφτηκε ως ύμνος στην Ιταλία από τον Φραγκίσκο ντε Τζερόνιμο (ο οποίος αργότερα αγιοποιήθηκε) γύρω στα 1675. Υιοθετήθηκε ως εθνικός ύμνος της ανεξάρτητης Κορσικής όταν οι κάτοικοί της ανεκήρυξαν την ανεξαρτησία τους από τη Δημοκρατία της Γένοβας στο Κόρτε, στις 30 Ιανουαρίου 1735.
Παραδοσιακά, η μετατροπή του ύμνου από Κορσικανικός ύμνος σε σύμβολο εκστρατείας για την Κορσικάνικη ανεξαρτησία, αποδίδεται σε έναν βοσκό, τον Sauveur Costa. Παρουσιάστηκε για πρώτη φορά στο παρεκκλήσι του Αγίου Μάρκου (San Marco) στις 25 Απριλίου 1720.
Η ευρέως χρησιμοποιούμενη εκδοχή της τελευταίας στροφής, γραμμένη στην Κορσικανική γλώσσα, ήταν προσθήκη στο αρχικό κείμενο, και κάνει αναφορά σε νίκη εναντίον των εχθρών της Κορσικής, για να τονίσει την σκοπιμότητα χρήσης των υιοθετούμενων πρόσθετων στίχων.
Εξωτερικοί σύνδεσμοι
Κατηγορία:Κορσική Κατηγορία:Εθνικοί ύμνοι Κατηγορία:Πατριωτικά τραγούδια Κατηγορία:Εκκλησιαστική υμνολογία
Υπαίθριο Μουσείο Νερού Έδεσσας
Το Υπαίθριο Μουσείο Νερού της Έδεσσας, είναι μια πρότυπη διατηρητέα περιοχή που περιλαμβάνει αναστηλωμένες βιοτεχνίες και βιομηχανίες, ενώ μέσα του ρέει ένα πλήθος τεχνιτών καναλιών σε σύνθεση με πλούσια βλάστηση. Ανεγέρθη το 1993 έπειτα από απόφαση αξιοποίησης της περιοχής των Καταρρακτών προς όφελος του τουρισμού. Από τότε έχουν πραγματοποιηθεί διάφορες και ποικίλες παρεμβάσεις και αλλαγές του σχεδιασμού του Μουσείου.
Το Μουσείο αποτελείται από 8 τμήματα χωρισμένα το κάθε ένα που εκπροσωπεί μία διαφορετική δραστηριότητα και λειτουργία. Πρόσφατα μάλιστα παρουσιάστηκαν σχέδια για μια ενιαία ενοποίηση του Μουσείου με την περιοχή της παλιάς πόλης.
Μύλος της Γεύσης και της Υδροκίνησης
Αναστηλωμένη Βιοτεχνία που διατηρεί άφθαρτο όλο τον εξοπλισμό που ο οποίος χρησιμοποιούταν για την παραγωγή σπάγκων και κόμπων. Στο εσωτερικό του υπάρχει αναστηλωμένος μύλος ο οποίος παροδικά αναπαραστεί την λειτουργία του. Επίσης στεγάζει μια σειρά από παραδοσιακά και τοπικά προϊόντα με κύριο συστατικό το νερό. αριστερά|μικρογραφία|356x356εσ|Τμήμα της περιοχής των Καταρρακτών.
Μύλος του Σαλαμπάση
Αναστηλωμένη βιοτεχνία συνδεδεμένη μέσω με εξωτερικό Μύλο ο οποίος γυρίζει αναπαραστατικά συγκεκριμένες μέρες, περισσότερο κατά την διάρκεια γιορτών. Η θέαση της βιοτεχνίας είναι δυνατή μόνο από εξωτερικό χώρο.
Ενυδρείο-Ερπετάριο (Νερόμυλος Γιαννάκη)
Το Ενυδρείο-Ερπετάριο Καταρρακτών βρίσκεται σε αναστηλωμένο Νερόμυλο και είναι σε λειτουργία από το 2001 όπου παρουσιάζει μια ποικιλία από ενδημικά ψάρια λίμνης και ερπετά ξηράς.Βρίσκεται στα όρια μεταξύ του Μουσείου και του Πάρκου των Καταρρακτών.
Μπατάνι
Αναστηλωμένη Βιομηχανία που από το 2005 στεγάζει κέντρο δημιουργικής απασχόλησης παιδιών το οποίο εστιάζει στην γνωριμία του στοιχείου του νερού και της χρησιμότητας του. Επίσης λειτουργεί καθ' όλη την διάρκεια του έτους.
Συσαμοτριβείο
Αναστηλωμένο κτήριο το οποίο κρατά ζωντανή την καθημερινότητα της Μεσοπολεμικής Έδεσσας μέσω τεχνολογίας εικονικής πραγματικότητας στο εσωτερικό του. Επίσης στο εσωτερικό υπάρχει αναπαλαιωμένος εξοπλισμός που είναι ελεύθερος για την εκπαιδευτική του χρήση.
Κανναβουργείο Έδεσσας
εναλλ.=(Ο Χώρος βρίσκεται προσωρινά εκτός λειτουργίας.)|μικρογραφία|273x273εσ|Το κτήριο παραγωγής του Βιομηχανικού Συγκροτήματος του Κανναβουργείου. Το Κανναβουργείο Έδεσσας είναι το μεγαλύτερο εργοστάσιο παραγωγής σχοινιών και σπάγκων στην Ελλάδα και το σημαντικότερο διατηρητέο βιομηχανικό μνημείο του νομού. Ιδρύθηκε το 1908 από τους: Εταιρεία Τότσκα και Σία και άλλους μικρότερους μετόχους. Το 2000 με πρωτοβουλία του Δήμου και ιδιώτη καθιερώνεται ο τίτλος "Βιομηχανικό Μουσείο Κανναβουργείου". Το Μουσείο αποτελείται από την μονάδα παραγωγής όπου ο μηχανολογικός και βιομηχανικός εξοπλισμός παραμένει άφθαρτος στις φθορές του χρόνου όπου μαρτυρά την καθημερινότητα σε ένα εργοστάσιο της εποχής όπου παρήγαγε μετάξι και ύφασμα με την βοήθεια των δωρεάν και άφθονων υδατοπτώσεων των Καταρρακτών που βοηθούσαν στην Υδροκίνηση του εργοστασίου.Το 1997 ένα μέρος του εργοστασίου μετατράπηκε σε αίθουσα αναψυχής. Δυστυχώς ο χώρος είναι προσωρινά σφραγισμένος για λόγους ανωτέρας βίας από το 2014.
Εργοστάσιο ΕΣΤΙΑ Α.Ε
Το Εργοστάσιο Εστία Α.Ε ήταν μια πρότυπη Βιομηχανική Μονάδα Παραγωγής σχοινιών και υφάσματος το οποίο έκλεισε την δεκαετία του 1950 εξαιτίας της ολοκληρωτικής καταστροφής της μονάδας από πυρκαγιά. Το 2007 έπειτα από πρωτοβουλία του Δήμου ο χώρος παραχωρείται σε ιδιώτη για γενική εκμετάλλευση του κτηρίου και δημιουργία Ξενοδοχειακής Μονάδας πολιτιστικού χαρακτήρα. Σήμερα το 2017 ο χώρος παραμένει ένα εργοτάξιο καθώς πολλές καθυστερήσεις οι οποίες αλλοίωσαν την ημερομηνία ολοκλήρωσης του έργου, έτσι από το 2012 η ημερομηνία ολοκλήρωσης μετατέθηκε για το 2018 με 2019. Κατά την διάρκεια της κατασκευής ο χώρος είχε προφυλαχτεί με λαμαρίνες κάτι που μείωσε αρκετά την αισθητική του χώρου, έτσι αυτό προκάλεσε ποικίλες αντιδράσεις ώσπου τον Μάιο του 2017 αντικαταστάθηκαν με ξύλινους φράχτες και πλούσια βλάστηση.
Υπαίθριος Κινηματογράφος
Ο Υπαίθριος Κινηματογράφος των Καταρρακτών βρίσκεται στο Βόρειο τμήμα του Μουσείου. Είναι από τις τελευταίες προσθέσεις του Μουσείου και είναι σε λειτουργία μόνο κατά την θερινή περίοδο του έτους. Ο Κινηματογράφος παρουσιάζει ταινίες και σειρές καλοκαιρινού συνήθως χαρακτήρα με φόντο τους καταρράκτες.
Εμπορικό Κέντρο Μύλων
Το Εμπορικό Κέντρο Μύλων αποτελεί τμήμα του Μουσείου όπου εκεί προοριζόταν να στεγάσει τοπικές επιχειρήσεις τουριστικού χαρακτήρα αλλά τελικά στεγάζει κάποιους συλλόγους τουριστικού ενδιαφερόντος. Συνήθως βρίσκεται εν λειτουργία καθ' όλη την διάρκεια του χρόνου εκτός από την χειμερινή περίοδο.
Βοτανόκηπος και παραθεριστικοί κήποι
Το Μουσείο και το Πάρκο των Καταρρακτών περιβάλλονται από παραθεριστικούς κήπους και γλυπτά, τα οποία είναι δωρεές συλλόγων και Εδεσσαίων γλύπτων. Τέλος ο Βοτανόκηπος του Μουσείου οποίος δημιουργήθηκε το 2015, είναι το τελευταίο από τα τμήματα του Μουσείου όπου εκεί τοποθετούνται σπάνια είδη φυτών και βοτάνων.
Βυρσοδεψείο Καρανικόλα
Βρίσκεται απέναντι από το Εμπορικό Κέντρο και λειτουργεί ως έδρα του Κέντρου Περιβαλλοντικής Εκπαίδευσης Εδεσσας(γραφεία).Στον περιβάλλοντα χώρο του παρατηρείστε τον μικρό βοτανικό κήπο με φυτά που ενδημούν στην Μακεδονία.
Ανενεργά Τμήματα
μικρογραφία|258x258εσ|Ο Χώρος του εργοστασίου πριν την αναπαλαίωση του.
Κανναβουργείο Έδεσσας
Το Κανναβουργείο της Έδεσσας, ήταν μια πρότυπη Βιομηχανική Μονάδα παραγωγής σχοινιών και σπάγκων, το οποίο κάλυπτε όλη την παραγωγή και ζήτηση υφάσματος όλης της Μακεδονίας και Θράκης. Το εργοστάσιο έβαλε λουκέτο το 1967 καθώς νέες μέθοδοι και προϊόντα εισαγωγής αντικατέστησαν τα ελληνικά υφάσματα. Έπειτα από σχεδόν 30 χρόνια ο χώρος αναπαλαιώνεται με πρωτοβουλία του δήμου για αξιοποίηση για πολιτιστικούς, εκπαιδευτικούς και αναψυχής λόγους, όπου το κατέστησαν το από τα πιο δημοφιλή τμήματα του Μουσείου και της πόλης. Παρ'όλα αυτά το 2014 αναστέλλει την λειτουργία του και είναι κλειστό για το κοινό έως σήμερα. αριστερά|μικρογραφία|243x243εσ|Οι Υπαίθριοι Δημοτικοί ανελκυστήρες το 2017, απενεργοποιημένοι.
Υπαίθριοι Ανελκυστήρες
Οι Υπαίθριοι Ανελκυστήρες εξυπηρετούσαν την πρόσβαση προς το Κανναβουργείο, χτισμένοι κατά μήκος του βράχου της πόλης χωρισμένοι σε δυο θαλάμους. Οι Ανελκυστήρες σταμάτησαν να λειτουργούν το 2013 καθώς η ελλιπής συντήρηση και η περικοπή των δαπανών κατέστησαν αδύνατη την λειτουργία τους υπό αυτές τις συνθήκες, αλλά και η ταυτόχρονη παύση λειτουργίας του Κανναβουργείου τους κατέστησαν ασήμαντους.
Παραπομπές
Εδεσσας Εδεσσας Κατηγορία:Έδεσσα
Ένα τραγούδι είν' η ζωή μου
Ένα τραγούδι είν' η ζωή μου είναι ο τίτλος ενός προσωπικού άλμπουμ της Μαρινέλλας. Κυκλοφόρησε σε δίσκο βινυλίου 33' στροφών σε Ελλάδα και Κύπρο στις 27 Μαρτίου 1970 από τη δισκογραφική εταιρία PolyGram Records, κάτω από την ετικέτα της Philips Records. Περιλαμβάνει δώδεκα τραγούδια που ηχογραφήθηκαν το χρονικό διάστημα 1969 - 1970 και κάποια από αυτά πρωτοκυκλοφόρησαν σε δίσκους 45' στροφών.
Τον Αύγουστο του 1994, το άλμπουμ επανεκδόθηκε σε δίσκο ψηφιακής μορφής (CD), με παραπλήσιο εξώφυλλο και έξι πρόσθετα επιπλέον τραγούδια της Μαρινέλλας που είχαν κυκλοφορήσει μόνο σε δίσκους 45' στροφών το χρονικό διάστημα 1970 - 1972, από την ίδια δισκογραφική εταιρία.